Kalnik - Wikipedija

# Kalnik

### Izvor: Wikipedija

| Ovo je glavno značenje pojma Kalnik. Za druga značenja, pogledajte Kalnik (razdvojba).

Kalnik je planina smještena u sjeverozapadnoj Hrvatskoj, najviši vrh je Vranilac, na 643 metra. Sa sjeverozapadne strane nalazi se Novi Marof, sa sjeverne strane Ljubešćica, na sjeveroistoku Ludbreg a istočno Koprivnica. Na južnoj strani ispod vrha Vranilca nalazi se selo Kalnik, sa župnom crkvom Sv. Brcka, a petnaestak kilometara južnije i Križevci. Sama vršna stijena nije pošumljena, dok se zapadno od nje su ruševine Grada Mali Kalnik, na stjenovitom vrhu Pusta Barbara, u najzapadnijem predjelu uz autoput kod mjesta Paka nalazi se Stari grad Paka iz 13. stoljeća djelomićno obnovljen, a u pregibu na stijeni smješten je Stari grad Veliki Kalnik, izgrađen u 13. stoljeću. Poznat po Beli IV. i šljivarima iz kalničkih sela, koji su mu za vrijeme opsade noću donosili pod zidine grane sa šljivama, koje su omogućile da preživi opsadu, pa ih je on za nagradu darivao plemičkim poveljama.

Planina je mjesto koje privlači planinare, penjaće, paraglajdere i druge izletnike. Zapadno od grada Velikog Kalnika nalazi se planinarski dom "Kalnik" na 480 m, s mogučnošću smještaja i prehrane. Do njega vodi asfaltirana cesta od sela Kalnika. Od planinarskog doma vodi puno planinarskih staza i puteva do raznih planinarskih destinacija. Zasada ne postoji planinarsko turistička karta Kalnika i vodić. Godine 1996. izgrađena je i otvorena u lipnju Poučna staza na Kalniku.

Osam kilometara od Koprivnice u dijelu istočnog Kalnika, na koti Pesek (295 m) nalazi se planinarska kuća "Rudi Jurić". Ona je na trasi Koprivničkog planinarskog puta kontrolna točka broj 1. Od nje vodi označena markirana planinarska staza preko Vrhovca Sokolovačkog, Malog Botinovca, Apatovca, Stupa i Vratna do planinarskog doma na Kalniku (šest do sedam sati hoda). Koprivnički planinarski put proteže se dijelom istočnog Kalnika a dijelom zapadnim predjelima Bilogore.

Kod mjesta i općine Gornja Rijeka nalazi se slikoviti potok i kanjon Šokot s slapovima i kružnom planinarskom stazom. U mjestu se nalazi i dvorac iz 18 stoljeća.

Kod mjesta Čanjevo u općini Visoko nalaze se ruševine starog grada Čanjevo na stijeni iznad mjesta.

Na stijenama starog grada Velikog Kalnika i stjenama sjeverno od planinarskog doma (7 zubi) uređeno je stotinu penjačkih smjerova, a s platoa kraj TV tornja i platoa zapadno od vrha Vranilca poljeću paraglajderi.

Istočno od grada Velikog Kalnika proteže se u dužini oko 4,5 kilometara stjenoviti uglavnom pošumljeni greben zvan Kalnička greda,s vrhovima Vuklec (572 m), Podrevec (547 m) i Škrinja. Vuklec je obrašteni gustim raslinjem stjenoviti vrh u zapadnom dijelu. Oko polovice Kalničke grede nalazi se stjenoviti vrh zvan Podrevec, do njega je uređen markirani pristup od staze za Škrinju. Najniži vrh Škrinja (oko 500 m) u najistočnijem dijelu Kalničke grede, predstavlja oko 80 metara dugački goli stjenoviti ispresjecani greben. od kuda se pružaju prekrasni vidici. Do nje je uređen pristup od seoskog mlina u selu Kalnik i od planinarskog doma na Kalniku.

Oko tri sata istočno od grada Velikog Kalnika izvire mineralna voda,kod sela Apatovec - Apatovečko vrelo, koja se danas puni pod nazivom Kapljice iz kalničkih izvora, a na sjeveru su Varaždinske Toplice, što sve govori da se ispod planine nalaze aktivne stijene.

Dobavljeno iz "http://hr.wikipedia.org../../../k/a/l/Kalnik.html"

Kategorije: Članci u koje treba uklopiti drugi tekst | Planine Hrvatske

##### Views

- Članak
- Razgovor
- Trenutna inačica

##### Traži

##### Drugi jezici

- Magyar
- Српски / Srpski